Document ID: 32006R0956

ΚΑΝΟΝΙΣΜΌΣ (ΕΚ) αριθ. 956/2006 ΤΗΣ ΕΠΙΤΡΟΠΉΣ
της 28ης Ιουνίου 2006
για την τροποποίηση του κανονισμού (ΕΟΚ) αριθ. 94/92, όσον αφορά τον κατάλογο των τρίτων χωρών από τις οποίες πρέπει να κατάγονται ορισμένα βιολογικά παραγόμενα γεωργικά προϊόντα προκειμένου να κυκλοφορούν στο εμπόριο εντός της Κοινότητας
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2092/91 του Συμβουλίου, της 24ης Ιουνίου 1991, περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (1), και ιδίως το άρθρο 11 παράγραφος 1 στοιχείο α),
Εκτιμώντας τα ακόλουθα:
(1)
O κατάλογος των τρίτων χωρών από τις οποίες πρέπει να κατάγονται ορισμένα βιολογικά παραγόμενα γεωργικά προϊόντα προκειμένου να κυκλοφορούν στο εμπόριο εντός της Κοινότητας, ο οποίος προβλέπεται στο άρθρο 11 παράγραφος 1 του κανονισμού (ΕΟΚ) αριθ. 2092/91 (στο εξής, «ο κατάλογος»), παρατίθεται στο παράρτημα του κανονισμού (ΕΟΚ) αριθ. 94/92 της Επιτροπής, της 14ης Ιανουαρίου 1992, περί θεσπίσεως λεπτομερών κανόνων εφαρμογής του καθεστώτος εισαγωγής από τρίτες χώρες που προβλέπεται στον κανονισμό (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (2).
(2)
Ορισμένα γεωργικά προϊόντα που έχουν εισαχθεί από την Ινδία κυκλοφορούν σήμερα στο εμπόριο στην Κοινότητα δυνάμει της παρέκκλισης που προβλέπεται στο άρθρο 11 παράγραφος 6 του κανονισμού (ΕΟΚ) αριθ. 2092/91.
(3)
Η Ινδία υπέβαλε αίτηση στην Επιτροπή, για να υπαχθεί στον κατάλογο. Υπέβαλε τις απαιτούμενες πληροφορίες σύμφωνα με το άρθρο 2 παράγραφος 2 του κανονισμού (ΕΟΚ) αριθ. 94/92.
(4)
Από την εξέταση των εν λόγω πληροφοριών και τις μετέπειτα συζητήσεις με τις αρχές της Ινδίας, συνάχθηκε το συμπέρασμα ότι στην εν λόγω χώρα εφαρμόζονται κανόνες παραγωγής και ελέγχου των γεωργικών προϊόντων ισότιμοι με τους κανόνες που προβλέπονται στον κανονισμό (ΕΟΚ) αριθ. 2092/91.
(5)
Η Επιτροπή διεξήγαγε επιτόπια εξέταση των κανόνων παραγωγής και των μέτρων ελέγχου που εφαρμόζονται πράγματι στην Ινδία, όπως προβλέπεται στο άρθρο 11 παράγραφος 5 του κανονισμού (ΕΟΚ) αριθ. 2092/91.
(6)
Το χρονικό διάστημα υπαγωγής της Κόστα Ρίκα και της Νέας Ζηλανδίας στον κατάλογο λήγει στις 30 Ιουνίου 2006. Προκειμένου να μη διαταραχθούν οι εμπορικές συναλλαγές, είναι αναγκαίο να παραταθεί η υπαγωγή αυτών των χωρών στον κατάλογο για ένα περαιτέρω χρονικό διάστημα.
(7)
Η Αυστραλία έχει ενημερώσει την Επιτροπή για την αλλαγή της ονομασίας ενός οργανισμού ελέγχου και έχει διορθώσει την ονομασία ενός άλλου οργανισμού ελέγχου.
(8)
Η Ελβετία υπέβαλε αίτηση στην Επιτροπή για την τροποποίηση των όρων της υπαγωγής της στον κατάλογο, όπως προβλέπεται στη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (3), που εγκρίθηκε με την απόφαση 2002/309/ΕΚ του Συμβουλίου και της Επιτροπής (4), και ιδίως στο παράρτημα 9 σχετικά με τα γεωργικά προϊόντα και τα τρόφιμα που παράγονται με μεθόδους βιολογικής παραγωγής.
(9)
Η Ελβετία υπέβαλε τις πληροφορίες που απαιτούνται σύμφωνα με το άρθρο 2 παράγραφος 5 του κανονισμού (ΕΟΚ) αριθ. 94/92. Από την εξέταση των πληροφοριών που υποβλήθηκαν συνήχθη το συμπέρασμα ότι οι απαιτήσεις είναι ισότιμες με εκείνες που προκύπτουν από την κοινοτική νομοθεσία.
(10)
Η Νέα Ζηλανδία έχει ενημερώσει την Επιτροπή για την αλλαγή της ονομασίας ενός οργανισμού ελέγχου.
(11)
Πρέπει, επομένως, να τροποποιηθεί αναλόγως ο κανονισμός (ΕΟΚ) αριθ. 94/92.
(12)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 14 του κανονισμού (ΕΟΚ) αριθ. 2092/91,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 94/92 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουνίου 2006.

Labels: 3
18
17
6